ПАЙҒАМБАРЫМЫЗДЫҢ ҚОШТАСУ ҚҰТПАСЫ

Уикипедиядан

ПАЙҒАМБАРЫМЫЗДЫҢ ҚОШТАСУ ҚҰТПАСЫ


Әй, адамдар!

Сөзімді мұқият тыңдаңдар. Білмеймін бәлкім бұдан соң сендермен бұл жерде тағы да кездесе алмаймын.

Әй, халайық! Бұл күндерің қалай қасиетті болса, мынау айларың қалай қасиетті болса, мына қала (Мекке) қандай қасиетті болса, жандарың, малдарың, намыстарың да сондай қасиетті, әр түрлі зордық-зомбылықтан қорғау керек.

Асхабым! Ертең Раббыларыңа қауышасыңдар және бүгінгі барлық іс-әрекеттеріңнен сұралатындарың анық нәрсе. Менен кейін ескі қалыптарыңа түсіп, жолдарыңнан адаспағайсыңдар, тіпті ол өткендеріңе мойын бұрып та қарамаңдар. Бұл өсиетімді осы жердегілер бұл жерге келе алмағандарға естіртсін. Бәлкім, ол адам осы жерде тұрып өз құлағымен естіген адамнан да жақсы түсініп, орындайды.

Асхабым! Кімде аманат болса, иесіне берсін. Өсімнің барлық түрі жойылған. Бірақ негізгі борыштарыңды өтеңдер. Зұлымдық жасамаңдар, зұлымдыққа ұшырай көрмеңдер де. Аллаһтың әмірі бойынша өсімқорлық (пайызға беру, алу) алуға тыйым салынды. Қараңғылық дәуірінің сарқыншағы болып табылатын бұл жаман әдеттің барлық түрі менің аяғымның астында.

Асхабым! Қараңғылық дәуіріндегі қан дауларды да түп-тамырымен жойылды.

Адамдар! Бүгін шайтан сендердің топырақтарыңа билік жүргізе алатындай күшін жоғалтты. Бірақ мен жойған нәрселерден басқа кішкентай (маңызсыз) болып көрінген істерде оның тілін аласыңдар, осының өзі оны қуантуға жеткілікті. Діндеріңді қорғау үшін бұлардан аулақ болыңдар.

Адамдар! Әйелдердің құқықтарына құрметпен қарауға және бұл тұрғыда Аллаһтан қорқуға кеңес беремін. Сендер әйелдерге тәңірінің аманаты деп қараңдар. Олардың ар-намысын, ұятын Аллаһ атынан сөз беріп өздеріңе адал етіңдер. Сендердің әйелдеріңнің алдында, әйелдердің де сендердің алдарыңда құқықтары бар. Сендердің әйелдердің алдындағы құқыларың - олардың жанұяны өздерің жақсы көрмейтін біреуге табалатпауы.

Мүминдер! Сендерге екі аманат қалдырып бара жатырмын. Одан айырылмасаңдар, ешуақытта адаспайсыңдар. Ол аманаттың бірі - Аллаһтың кітабы - Құран, екіншісі - менің сүннетім.

Мүминдер! Сөзімді мұқият тыңдаңдар. Мұсылман - мұсылманның бауыры, осылайша бүкіл мұсылман бір-біріне бауыр. Дін бауырластарыңның құқына қиянат ету - харам.

Асхабым! Өздеріңе зұлымдық жасамаңдар. Өздеріңнің өз алдарыңда да құқыларың бар.

Адамдар! Аллаһ - барлық құқығы барларға құқын (Құранда) берген. Олай болса мұрагерлерге өсиет етудің керегі жоқ.

Адамдар! Раббыларың - біреу. Әкелерің - біреу. Адамның балаларысыңдар. Ал, адам топырақтан жаратылған. Кімде-кім Аллаһқа құрмет көрсетсе, Аллаһтың жанында сол адам құрметке бөленеді. Арабтың араб еместерден Аллаһқа деген тақуалығынан басқа ешқандай артықшылығы жоқ.

Адамдар! Ертең сендерден мені сұрайды. Сонда не дейсіңдер?

Сол жердегілер: "Аллаһтың елшілігін жүзеге асырдың, міндетіңді орындадың, бізге өсиет айтып, үгіт-насихат жүргіздің, деп куә боламыз", - дейді. Сол кезде Аллаһтың Расулы сұқ саусағын жоғары көтеріп, содан кейін жамағаттың үстін айналдырып түсіреді де, былай дейді: "Куә бол, ей Аллаһ! Куә бол, ей Аллаһ! Куә бол, ей Аллаһ!"